Сан-Бэрнардына (Каліфорнія)

Сан-Бэрнарды́на (па-ангельску: San Bernardino) — места штату Каліфорнія, ЗША. Паводле перапісу 2020 году, у горадзе пражываў 222 101 чалавек, што робіць яго 18-м паводле колькасьці насельніцтва местам у Каліфорніі. Супольная аглямэрацыя Рывэрсайду і Сан-Бэрнардына налічвае 4,74 млн чалавек, што стаіць яе на 12-й радок у краіне. Сан-Бэрнардына ўважаецца за эканамічны, культурны і палітычны цэнтар аднайменнай даліны. У цэнтры гораду разьмешчаныя адзіныя ў рэгіёне консульствы Сальвадору, Гватэмалы і Мэксыкі. Гісторыя Па заснаваньні місіі Сан-Габрыель у 1771 годзе гішпанскія місіянэры, якія падарожнічалі праз гэты рэгіён, выказалі жаданьне стварыць тут пост, які пазьней ператварыўся ў Гуачама-Ранчэрыя. Паселішча таксама было вядомае пад назовам Палітана. Яно стала першым гішпанскім паселішчам у гэтак званай даліне Сан-Бэрнардына, якую назвалі ў гонар Бэрнардына Сіенскага. Тэрыторыя не была шчыльна заселеная да 1851 году. А па заваёве Каліфорніі з боку ЗША, тут паўстала мармонская ангельска-амэрыканская калёнія. Мармонскія каляністы заняліся ірыгацыяй, земляробствам і лесанарыхтоўкаў, забясьпечваючы ежай і драўнінай усю Паўднёвую Каліфорнію. Горад быў афіцыйна інкарпараваны ў 1857 годзе. Пазьней у тым жа годзе большасьць каляністаў была адкліканая Брыгамам Янгам у сувязі з вайной у Юце. Некаторыя мармоны засталіся ў Сан-Бэрнардына, але кансорцыюм землеўладальнікаў з Эль-Монтэ і Лос-Анджэлесу хутка набыў большую частку земляў старога ранча і маёмасьць тых, хто ад’яжджаў. Кампанія потым прадавала гэтыя землі новым пасяленцам, якія пачалі дамінаваць у культуры і палітыцы акругі, таму Сан-Бэрнардына стаў тыповым амэрыканскім памежным горадам. У 1860 годзе пачалася залатая ліхаманка ў навакольных гарах, а да таго Сан-Бэрнардына стаў важным гандлёвым вузлом Паўднёвай Каліфорніі. У 1905 годзе была ўхваленая хартыя места. У 1940 годзе Рычард і Морыс Макдоналды заснавалі ў горадзе сетку McDonald’s. У 1955 годзе Глен Бэл адкрыў свой першы рэстаран з така, навучыўшыся гатаваць гэтую страву ў Глорыі Гойл з кавярні Мітла. Пазьней дзякуючы гэтаму паўстала сетка рэстаранаў хуткага харчаваньня Taco Bell. Крыніцы Вонкавыя спасылкі Афіцыйны сайт